open-index/open-wikipedia-markdown huggingface dataset:
Wilhelm Windelband

**Wilhelm Windelband** (11. toukokuuta 1848, Potsdam – 22. lokakuuta 1915) oli saksalainen uuskantilainen filosofi, joka kuului Badenin koulukuntaan.

Windelband muistetaan nykyään ennen kaikkea hänen kehittämistään termeistä *[[nomoteettinen]]* ja *[[idiografinen]]*, joita käytetään psykologiassa ja muilla aloilla, vaikkakaan ei välttämättä täysin hänen alkuperäisessä merkityksessään. Windelband vastusti monia muita aikansa uuskantilaisia ja katsoi, että "Kantin oikea ymmärtäminen vaatii hänen tuolle puolelleen menemistä".

Windelband tukeutui Kantin tuon puolen tavoittelussa sellaisiin filosofeihin kuin Hegel, Herbart ja Lotze. Heinrich Rickert liitetään läheisesti Windelbandiin. Windelbandin oppilaisiin kuului paitsi huomattavia filosofeja myös sosiologeja kuten Max Weber ja teologeja kuten Ernst Troeltsch.

## Teoksia

* *Präludien* (1884)
* *Geschichte der alten Philosophie*, Handbuch der klassischen Altertumswissenschaft (1888)
* *Geschichte und Naturwissenschaft* (1894)
* *Über Willensfreiheit* (1904)
* *Die Philosophie im deutschen Geistesleben des XIX. Jahrhunderts* (1909)
* *Über Gleichheit und Identität* (1910)
* *Die Prinzipien der Logik* (1912)
* *Geschichtsphilosophie. Eine Kriegsvorlesung.*, Kant-Studien, Ergänzungsheft 38 (1916)
* *Einleitung in die Philosophie* (1914)

## Lähteet
*Berlin-Brandenburgische Akademie der Wissenschaften, Akademiebibliothek
Reino Karpola

**Reino Karpola** (19. helmikuuta 1930 Kitee – 29. lokakuuta 1995 Kitee) oli suomalainen poliitikko.

Karpola valittiin Pohjois-Karjalan läänin vaalipiiristä Maalaisliiton kansanedustajaksi vuosiksi 1962–1965 sekä keskustan kansanedustajaksi 1965–1978 ja 1983–1986. 1970-luvulla Karpola toimi keskustan eduskuntaryhmän puheenjohtajana. Hän oli vankka K-linjan tukija.

Karpola oli II sosiaali- ja terveysministeri Sorsan I hallituksessa vuonna 1975, johon hän nousi auto-onnettomuudessa kuolleen Pentti Pekkarisen tilalle Paavo Väyrysen kieltäydyttyä. Karpola toimi myös kansliaministerinä Miettusen II hallituksessa 1975–1976. Hän oli presidentin valitsijamiehenä 1962, 1968, 1978 ja 1982. Ylen hallintoneuvoston puheenjohtajana Karpola toimi vuonna 1978.

Karpola toimi vuodesta 1951 maanviljelijänä Kiteellä. Hän oli vuodesta 1955 naimisissa Hilkka Liisa Leinosen kanssa ja kuoli kotonaan Kiteellä häkämyrkytykseen 65-vuotiaana.

## Lähteet
*
Belur

**Belur** (kannadaksi ಬೇಲೂರು) on kaupunki Lounais-Intiassa Karnatakan osavaltiossa, noin 220&nbsp;km osavaltion pääkaupungista Bangaloresta. Vuonna 2011 kaupungin väkiluku oli 22&nbsp;484. Aikaisemmin kaupungin nimenä on ollut Velapuri. Kaupungin huomattavin nähtävyys on Chennakesavan temppeli upeine vuolukivestä kaiverrettuine yksityiskohtineen. Se on yksi vaishnavismin vaikuttavimmista monumenteista.

Temppeli on osa Unescon maailmanperintökohdetta Hoysalan pyhät rakennuskokonaisuudet.

## Lähteet

## Aiheesta muualla
Ingegerdinpuisto

**Ingegerdinpuisto** () on 7,2 hehtaarin laajuinen puisto Turussa Räntämäen kaupunginosassa. Puistosuunnitelma on vuodelta 1990.

Puisto sijaitsee keskellä pientaloaluetta ja on 7,2 hetaarin kokoinen. Se on rakennettu tasaiselle pellolle. Puiston neljä kumparetta vaativat poikkeuksellisen mittavat maamassojen siirrot. Talvella noin nelimetriset kumpareet toimivat pulkkamäkinä. 

Puiston kasvillisuus käsittää yli sata puuvartista kasvilajia. Istutusten lisäksi puistossa on sekä leikkikenttä että jalka- ja lentopallokentät. Jalkapallokenttä jäädytetään talvisin luistinradaksi.

Puiston nimi on peräisin 1200-luvulta peräisin olevasta hautakivestä, jota säilytetään läheisen Maarian kirkon sakaristossa. Ingegerdiä pidetään ensimmäisenä suomalaisena naisena, jonka nimi on varmasti todettavissa.

## Katso myös
* Ingigerdin hautakivi

## Lähteet
Brunolf Baade

**Brunolf Baade** (15. maaliskuuta 1904, Berliini – 5. marraskuuta 1969) oli saksalainen lentokoneinsinööri.

Brunolf Baade opiskeli Berliinin ja Münchenin teknillisissä korkeakouluissa. Hän työskenteli Yhdysvalloissa Acron Airships -yrityksessä ilmalaivojen suunnittelijana 1930-luvulla. Vuonna 1936 hän palasi Saksaan ja toimi Dessaussa Junkersin suunnittelutoimiston päällikkönä. Hän osallistui Junkers Ju 88, Junkers Ju 188, Junkers Ju 288, Junkers Ju 388 ja Junkers Ju 287 -lentokoneiden suunnitteluun. Keväällä 1945 hän siirtyi Neuvostoliittoon, jonka toimeksiannosta hän käynnisti Junkersin toimintaa. Hän suunnitteli Ju 287 -koneen pohjalta suihkupommikoneen OKB-1 EF 131. Baade johti EF 131:n kehittämistä Alexejev 150 -koneeksi.

Hän palasi Saksan demokraattiseen tasavaltaan vuonna 1954. Hänestä tuli DDR:n lentokoneteollisuuden pääsuunnittelija. Kun Elbe Flugzeugwerke lopetti toimintansa vuonna 1961, hän ryhtyi johtamaan Kevytrakennetekniikan instituuttia.
Jorma Tuominen

**Jorma Jussi Kullervo Tuominen** (25. helmikuuta 1909 Oulu – 23. joulukuuta 2002 Hämeenlinna) oli suomalainen poliitikko.

Tuominen syntyi Oulussa. Hänen isänsä oli vaatturimestari Anders Johan Tuominen ja äitinsä Anna Aliina Tarvainen. Jorma Tuominen itse oli vuodesta 1931 naimisissa Vieno Vellamo Halmeen kanssa ja sai vuonna 1940 tyttären Marja Liisa.

Tuominen istui vuosina 1940–1945 SDP:n kansanedustajana Uudenmaan läänin vaalipiiristä. Hän toimi lisäksi vuosina 1942–1955 Hyvinkään kauppalanjohtajana, vuosina 1955–1959 Jyväskylän kaupunginjohtajana sekä vuosina 1959–1972 Hämeen läänin maaherrana. Tuominen toimi ensimmäisenä varapuheenjohtajana talvisodan jälkeen perustetussa ja tammikuussa 1945 lakkautetussa Suomen Aseveljien Liitossa (SAL).

Jorma Tuominen kuoli Hämeenlinnassa 93-vuotiaana. Hän oli viimeinen elossa ollut ns. pitkän parlamentin (1939−1945) jäsen.

Jorma Tuomisen veli oli Turo Tuominen, jonka lapsia ovat iskelmälaulajat Annette Tuominen ja Jarmo "Jamppa" Tuominen.

## Lähteet
*
Heikki Kainulainen (poliitikko)

**Heikki Olavi Kainulainen** (21. huhtikuuta 1917 Virolahti – 19. helmikuuta 2005) oli suomalainen poliitikko ja maanviljelijä. Hän toimi vuosina 1970–1972 Suomen Maaseudun Puolueen sekä vuosina 1972–1975 Suomen kansan yhtenäisyyden puolueen kansanedustajana Mikkelin läänin vaalipiiristä. Kainulainen toimi kotikuntansa Sulkavan kunnanvaltuuston jäsenenä ja kunnanhallituksen puheenjohtajana, SMP:n Mikkelin piirin puheenjohtajana sekä Suomi-Neuvostoliitto-Seuran Mikkelin piirin johtokunnan jäsenenä.

Kainulainen meni vuonna 1941 naimisiin Iida Härkösen kanssa ja sai neljä poikaa sekä yhden tyttären. Sotilasarvoltaan hän oli kapteeni.

## Lähteet
Mira Sunnari

**Mira Sunnari** (s. 30. elokuuta 1976) on suomalainen laulaja.

Sunnari julkaisi omia sävellyksiään sisältävän *Lumo*-nimisen albumin kesällä 2015. Samoihin aikoihin sai ensi-iltansa Sunnarin kirjoittama, Lapin evakoista kertova *Kylmän jäljet* -musiikkinäytelmä. Musiikin lisäksi hän esiintyy teatterilavoilla. Hänet valittiin Suomen Iskelmän Mestariksi vuonna 1997. Hänestä tuli vuonna 1999 Seinäjoen Tangomarkkinoilla Tangoprinsessa ja vuonna 2001 Tangokuningatar. Hän oli mukana Syksyn Sävel -finaalissa 2001 laululla "Tuli mies joka vei".
Sunnari suoritti peruskoulun musiikkipainotteisella luokalla.

Sunnari julkaisi vuoden 2021 maaliskuussa singlen "Sade" edesmenneen Aki Sirkesalon ennenjulkaisemattomalla tekstillä. Hän asuu Torniossa ja työskentelee asiakaspalvelijana.  

## Lähteet
Thanjavur

**Tanjore** eli **Thanjavur** () on kaupunki Intiassa Tamil Nadun osavaltiossa. Tanjore on englanninnos kaupungin alkuperäisestä tamilinkielisestä nimestä Thanjavur. Kaupungissa oli 215&nbsp;725 asukasta v. 2001. Se sijaitsee Kaveri-joen suistossa, noin 290 kilometriä Madrasista etelään.

Thanjavur on Thanjavurin piirikunnan pääkaupunki.

## Nähtävyydet

Historiansa aikana Tanjore on ollut useiden keisarikuntien pääkaupunki. Siellä on suuri linnoitus, palatsi ja Brihadeeswararin temppeli, Unescon maailmanperintökohde Chola- dynastian ajoilta. Temppelin kirjastoissa on vanhoja käsikirjoituksia tamilin- ja sanskriitinkielillä.

## Lähteet
*
Etelä-Intia

**Etelä-Intia** on Intian kielellinen ja kulttuurinen alue, johon kuuluu Intian kuusi eteläisintä osavaltiota, Andhra Pradesh, Karnataka, Kerala, Tamil Nadu ja Telangana sekä liittovaltion alueet Andamaanit ja Nikobaarit, Lakshadweep ja Puducherry. Alueen asukkaita sanotaan eteläintialaisiksi. 

## Väestö
Etelä-Intia on dravidakieliä puhuvien kansojen kanta-aluetta; kieliä puhutaan muuallakin, ja Etelä-Intiassa on muitakin kansoja. Alueen virallisia kieliä ovat kannada Karnatakassa, malajalam Keralassa ja Pondicherryssä, tamili Tamil Nadussa, telugu Andra Pradeshissa sekä urdu, englanti ja ranska.

## Maantiede

Alueeseen kuuluu kaksi vuoristoa Länsi-Ghatit ja Itä-Ghatit sekä niiden välinen Deccanin ylänkö. Suuret joet laskevat Bengalinlahteen: Godavari, Mahanadi, Krishna, ja Kaveri. Länsi-Ghateilla on useita pienempiä jokia, joita käytetään vesivoiman tuotantoon.

## Historia

Chola-dynastia oli tamilidynastia, joka hallitsi Etelä-Intiaa 1200-luvulle saakka. Valtakunta sai alkunsa Kaveri-joen hedelmällisestä laaksosta.

Vijayanagara oli mahtava eteläintialainen valtakunta, joka hallitsi Deccanin ylänköä ympäristöineen yli kahdensadan vuoden ajan, noin 1336–1565. Vijayanagaran valtakaudella hindulaisuus nousi keskeiseksi Etelä-Intian eri heimoja ja kansoja yhdistäväksi tekijäksi.

## Aiheesta muualla
14 Herculis

**14 Herculis** (**Gliese 614**) on oranssi kääpiötähti noin 59 valovuoden päässä Maasta. Tähteä kiertävältä radalta on havaittu kaksi eksoplaneettaa, joista toisen olemassaolo on varmistettu.

## Eksoplaneetat
14 Herculista kiertävät kaksi eksoplaneettaa tunnetaan nimillä 14 Herculis b (löydetty 1998) ja varmistamaton 14 Herculis c. 14 Herculis b:n kiertoaika 1773 päivää, soikean radan isoakselin puolikas 2,77 AU ja massa noin 4,64 Jupiterin massaa, ja sen kiertorata on eksentrinen, toisin kuin 14 Herculis c:n.

Ulomman planeetan, 14 Herculis c:n radan isoakselin puolikkaaksi on arvioitu 2,77 AU ja massaksi on 2,1 Jupiterin massaa. Planeetan keskiliikeresonanssi suhteessa sisempään planeettaan vaikuttaisi olevan 4:1.

## Lähteet
*Extrasolar Visions: 14 Herculis

### Viitteet

## Aiheesta muualla
*
*
Tuomiokirkonpuisto (Turku)

**Tuomiokirkonpuisto** () on yksi Turun puistoista. Se sijaitsee kaupungin keskustassa Tuomiokirkon ja Aurajoen välissä. Puiston koko on 7&nbsp;100 m2 ja se kuuluu hoitoluokaltaan kaupungin edustuspuistoihin.

Puistossa sijaitsevat Jussi Mäntysen veistos *[[Ylös pyhään pyörryttävään korkeuteen]]* ja Harry Kivijärven suunnittelema *[[Adolf Ivar  Arwidssonin muistomerkki]].*

## Lähteet
Sultan ibn Salman Al Sa’ud

Prinssi **Sultan ibn Salman ibn Abdilaziz Al Sa’ud** (27. kesäkuuta 1956 Riad, Saudi-Arabia) () on Saudi-Arabian kuninkaallisten ilmavoimien eversti ja entinen astronautti. Hän oli ensimmäinen saudiarabialainen, ensimmäinen arabi, ensimmäinen muslimi ja ensimmäinen kuninkaallinen, joka on lentänyt avaruudessa.
 
Prinssi Sultan on kuningas Abdullahin veljenpoika. Hänen isänsä on Saudi-Arabian nykyinen kuningas Salman bin Abdul-Aziz Al Saud. 
 
Hän opiskeli valtiotiedettä Syracusen yliopistossa. Hän on eversti (evp) ja omaa myös siviililentolupakirjoja. Hän lensi STS-51-G-lennolla 17.6.–24.7.1985, joka vei avaruuteen Arabsat-tietoliikennesatelliitin. Nykyisin hän on avaruuskomission johtaja, joka on ministeritasoinen virka.

## Lähteet

## Aiheesta muualla
* Sultan ibn Salman ibn Abdilaziz Al Sa’ud
Jaafetilaiset

**Jaafetilaiset** ovat Raamatun mukaan kansojen joukko, jotka periytyvät Jafetista. Tämän tulkinan mukaan eurooppalaiset ovat jaafetilaisia, kun seemiläisiä ovat Lähi-idän kansat, ja haamilaisia ovat lähinnä Afrikan mustat kansat.

Raamatun niin sanotun Kansojen taulun mukaan Jafetin poikia olivat Gomer, Magog, Madai, Javan, Tubal, Mesek ja Tiras, joista on arveltu kansojen periytyvät seuraavasti:
*Javan: kreikkalaiset (joonialaiset)
*Magog: skyytit, slaavit, mongolit, unkarilaiset, irlantilaiset, (keltit)
*Madai: Mitanni, Mannai, Meedia, Persia, indoarjalaiset, kurdit
*Tubal: tabalit, georgialaiset, italialaiset kansat, illyrialaiset, iberit, baskit
*Tiras: traakialaiset, gootit, juutit, teutonit
*Mesek: Fryygia, Kaukasuksella asuvat
*Gomer: skyytit, turkkilaiset, armenialaiset, walesilaiset, piktit, irlantilaiset, germaanit

## Katso myös
*Seemiläiset
*Haamilaiset
*Kansojen taulu

## Lähteet
Varvintori

**Varvintori** () on yksi Turun aukioista. Se rakennettiin nykyiseen asuunsa vuonna 1991. Torin nimi juontuu Veistämöntorin ruotsinkielisestä nimestä *Varfstorget* muuntuneesta kansanomaisesta muodosta.

Varvintorilla on israelilaisen kuvanveistäjä Micha Ullmanin (s. 1939) ympäristötaideteos *[[Pohjoinen (ympäristötaideteos)|Pohjoinen]]* (*Laiva*). Se on pystytetty 1996 ja kuvaa paikan aikaisempaa käyttöä: 13 graniittikiveä merkitsevät Aurajoen vanhan telakan uuden aukion pintaan. 

Varvintorilla järjestetään useita tapahtumia. Tori on muun muassa toiminut kesäisin yhtenä niin Uuden musiikin festivaalin kuin Down by the Laiturinkin tapahtumapaikoista. Torilla on myös järjestetty rantalentopallo-turnauksia.

## Rakennuksia Varvintorin läheisyydessä
*Forum Marinum, museoalus Sigyn on Varvintorin edustalla
*Entinen köysitehdas, joka toimii nykyisin Turun taideakatemian tiloina
*Turun konservatorio ja Sigyn-sali entisessä telakkahallissa

## Lähteet
M/S Ropax 2

**M/S Ropax 2** () on norjalaisen Ropax 2 KS:n omistukseen rekisteröity ropax-alus. Alus on rakennettu vuonna 1980, Oskarshamn Varv -nimisellä telakalla Oskarshamnissa, Ruotsissa. *Ropax 2* on rekisteröity Yhdistyneen kuningaskunnan lipun alle ja sen kotisatama on maan pääkaupunki Lontoo.
 
Ropax 2:n sisaralus on M/S Ropax 1.

## Käyttöhistoria
### 1980–1990

22. tammikuuta 1980 alus laskettiin vesille ja 24. kesäkuuta rouva Liisa Lanu kastoi aluksen *M/S Finnroseksi*. 27. heinäkuuta alus luovutettiin Skärhamns Oljetransporterin omistukseen, joka rekisteröi aluksen Ruotsin lipun alle. Kotisatamaksi tuli Skärhamn. Tämän jälkeen Atlantic Cargo aloitti liikennöinnin vastakastetulla Finnrosella. 

29. joulukuuta 1981 Merivienti Oy osti laivan ja rekisteröi sen Suomen lipun alle. Kotisatamaksi tuli Helsinki. Syyskuun alussa vuonna 1985 South Atlantic Cargo Shipping Co Ltd. osti laivan ja rekisteröi sen Bahaman lipun alle. Kotisatama muuttui maan pääkaupungiksi, Nassauksi. 20. syyskuuta 1989 Windspoint Shipping Co Ltd. osti Finnrosen ja laittoi sen Gibraltarin lipun alle. 23. joulukuuta Finnrose saapui Polish Marin Yard -nimiselle telakalle Gdyniaan, Puolaan. Telakalla alukseen lisättiin muun muassa tilaa matkustajille.

### 1990–

Huhtikuun alussa 1990 Nordö Link -varustamo osti aluksen ja liputti sen Ruotsin lipun alle. Kotisatama muuttui omistajan vaihduttua Malmöksi. Samoin aluksen nimi muuttui *Lübeck Linkiksi*. Uudelleenkastamisen jälkeen Lübeck Link siirtyi liikennöimään reitille Malmö–Travemünde. Elokuussa 2005 laiva oli telakalla Landskronassa tarkistettavana. Jälleen huhtikuussa 2006 se kävi tarkastuskäynnillä telakalla; tällä kertaa Göteborgissa. 

26. huhtikuuta 2007 Finnlines ilmoitti Nordö Linkin myyneen aluksen EU:n alueella toimivalle yritykselle. 27. elokuuta alus oli viimeistä päivää liikenteessä Malmön ja Travemünden välillä, jonka jälkeen se lähti telakalle Birkenheadiin, Britanniaan. Syyskuussa laiva rekisteröitiin Channel Ferries Ltd:n omistukseen ja Yhdistyneen kuningaskunnan lipun alle. Samalla alus sai myös nykyisen *Ropax 2* -nimensä. Helmikuussa 2008 alus aikarahdattiin Acciona Trasmediterranean liikenteeseen. Vuonna 2008 alus rekisteröitiin norjalaisen Ropax 2 KS:n omistukseen.

## Lähteet

## Aiheesta muualla
*Fakta om Fartyg – M/S Finnrose 
*The ferry site – M/F RoPax 2
Heinrich Rickert

**Heinrich John Rickert** (25. toukokuuta 1863, Gdańsk – 25. heinäkuuta 1936, Heidelberg) oli saksalainen uuskantilainen filosofi, joka kuului Badenin koulukunnan johtajiin Wilhelm Windelbandin ohella.

Rickert tunnetaan näkemyksestään, jonka mukaan historiallisilla ja tieteellisillä faktoilla oli laadullinen ero. Päinvastoin kuin sellaiset filosofit kuin Nietzsche ja Bergson, Rickert painotti, että arvot vaativat etäisyyttä elämään, eivätkä Bergsonin, Diltheyn ja Simmelin "elämänarvot" olleet todellisia arvoja.

Rickertin filosofia vaikutti merkittävästi sosiologi Max Weberiin. Weberin sanotaan lainanneen suuren osan metodologiastaan, kuten ideaalityypin käsitteensä, Rickertin töistä.

Charles R. Bambach kirjoittaa:

## Teoksia

* *Der Gegenstand der Erkenntnis* (1892)
* *Die Grenzen der naturwissenschaftlichen Begriffsbildung* (1896–1902)
* *Kulturwissenschaft und Naturwissenschaft* (1898)
* *Zwei Wege der Erkenntnistheorie* (1909)
* *Die Philosophie des Lebens* (1920)
* *System der Philosophie* (1921)

## Aiheesta muualla

*
109 Piscium

**109 Piscium** (109 Psc) on keltainen alijättiläistähti 106 valovuoden päässä Maasta. Tähden kiertoradalta on löydetty eksoplaneetta.
Tähti on Aurinkoa vanhempi, mikä näkyy siinä, että sen kromosfäärin aktiivisuus ja pyörimisnopeus ovat heikkoja.

Eksoplaneetan **109 Piscium b** radan isoakselin puolikas 2,12 AU, 
soikeus 0,1 ja kiertoaika 1076 päivää eli 2,9 v. Massa yli 6,38 Jupiterin massaa. Eksoplaneetta on löydettu spektrimittauksella eli säteisnopeusmittauksella, vain eksoplaneetan aiheuttama tähden huojunta havaitaan, ei itse eksoplaneettaa.
Eksoplaneetan lämpötila saattaa olla 264 K, ehkä 10–20 K lämpimämpi sisäisen lämmön takia. Planeetan säde ehkä 1,03 Jupiteria.

## Katso myös
*
*
*
Ett Hem

**Ett Hem** on Turussa toimiva museo. Museona toimii alkuperäisessä asussaan säilytetty 1800- ja 1900-luvun vaihteen yläluokan koti, jonka varakonsuli Alfred Jacobsson ja rouva Hélène Jacobsson testamenttasivat Åbo Akademille. Nykyään Ett Hem on osa Åbo Akademin säätiötä (Stiftelsen för Åbo Akademi). 

Puolisoiden koti sijaitsi Hämeenkatu 30:ssä olleessa kaksikerroksisessa kivitalossa, joka kuitenkin purettiin 1955. Koti sisustettiin uudelleen empirepuutaloon Piispankadulle.

Museon kokoelmiin kuuluu sekä kuvataiteilijoiden ja kuvanveistäjien teoksia että vanhoja esineitä.

## Lähteet

## Aiheesta muualla

*Museon kotisivu
Biologinen museo

**Biologinen museo** on Turussa Samppalinnanmäen ja Turun Urheilupuiston kupeessa toimiva luontomuseo. Se aloitti toimintansa 15. heinäkuuta vuonna 1907. Museo sai alkunsa varakonsuli Alfred Jacobssonin ja hänen vaimonsa Helenen antamasta lahjoituksesta. Se sijaitsee Alexander Nyströmin suunnittelemassa koristeellisessa puujugendrakennuksessa. Museo on hallinnollisesti osa Turun kaupunginmuseota. 

Turun museon näyttelyä kutsuttiin kokoamaan ruotsalainen Gustaf Kolthoff, joka itse pyydysti ja täytti poikansa Kjell Kolthoffin kanssa näyttelyyn sijoitetut eläimet. Kjell Kolthoff myös maalasi öljyvärein dioraamojen kangastaustat.

Biologisen museon pysyvä näyttely sisältää kolmetoista luontodioraamaa eläimineen. Maisemat esittävät kolmisenkymmentä nisäkäs- ja 136 lintulajia. Lisäksi museossa järjestetään vuosittain vaihtuvia pienoisnäyttelyjä sekä tapahtumia erityisesti lapsille ja perheille. 
## Lähteet
Fred Schneider

**Fred Schneider** (s. 1. heinäkuuta 1951, Newark, New Jersey) on yhdysvaltalainen rock-muusikko. Hänet tunnetaan parhaiten yhtenä kuusi studioalbumia julkaisseen The B-52's -yhtyeen perustajajäsenistä. 

Fred Schneider on julkaissut kaksi sooloalbumia:

* *Fred Schneider & the Shake Society* (1984, uudelleen 1991)
* *Just Fred* (1996), tuottajana Steve Albini

Lisäksi Schneider on esiintynyt vierailevana artistina mm. Joe McIntyren ja Sophie Ellis-Bextorin kappaleilla. Hänellä on ollut myös elokuvarooleja. Hän on avoimesti homoseksuaalinen.

## Lähteet
Thapetta Gullu

**Thapetta Gullu** on intialainen kansantanssi, lähtöisin Andhra Pradeshin osavaltion alueella sijaitsevasta Srikakulamista. Tanssi on omistettu paikalliselle jumalattarelle. Tanssiin osallistuu vähintään kymmenen rumpalia, jotka liikkuvat laulaen ja soittaen rytmejä. Tanssijoiden asusteeseen kuuluu vyötäisillä olevia kulkusia, joiden ääni kuuluu tanssijoiden liikkuessa.

## Lähteet
23 Librae

**23 Librae** on tähti Vaa’an tähtikuviossa. Tähti on juuri silmän erotuskyvyn alla ja näkyy kiikarilla. Tämä keltainen pääsarjan tähti muistuttaa jossakin määrin Aurinkoa. Tähden massa on 1,05 Auringon massa, säde 1,25 Auringon sädettä. Valovoima on 1,49 Aurinkoa ja lämpötila 5700 K.. Tähti on Aurinkoa vanhempi, 9 miljardia vuotta. Metallia on 1,7 kertaa niin paljon kuin Auringossa. Tähti liikkuu 77 km/s, mikä on kolme kertaa keskimääräistä enemmän.

Tähteä kiertävän eksoplaneetan ratasäde on 0,82 AU, soikeus 0,24 ja kiertoaika 258,3 päivää. Planeetan etäisyys vaihtelee 0,62–1,00 AU. Massa on yli 1,62.

## Lähteet

## Aiheesta muualla
*HD 134987 -- High proper-motion Star (SIMBAD Query Result)
*Star: HD 134987 (EPE)
*23 Librae  (Extrasolar Visions)
*23 Librae b  (Extrasolar Visions)
Cindy Wilson

**Cynthia Leigh "Cindy" Wilson** (s. 28. helmikuuta 1957 Athens, Georgia) on yhdysvaltalainen rock-laulaja. Hänet tunnetaan yhtyeestä The B-52's.

Cindyn veli ja yhtyetoveri Ricky Wilson kuoli AIDSin komplikaatioihin vuonna 1985. Cindy Wilson lähti yhtyeestä vuonna 1990, eikä ollut mukana sen kuudennella studioalbumilla *Good Stuff* (1992). Esiintymisissä häntä korvasi tilapäisesti Julee Cruise.

Cindy Wilson palasi The B-52's -yhtyeeseen vuonna 1994 ja jatkaa uraansa yhtyeessä. Hänellä on myös ollut sooloprojekti "The Cindy Wilson Band" sekä elokuvarooleja.
Kollattam

**Kollattam** (*Koll-attam*, *Kolannalu*, *Kolkolannalu*) on intialainen keppitanssi Andhra Pradeshista ja Tamil Nadusta mutta tanssi on suosittu kaikkialla Intiassa. Koll tarkoittaa pientä keppiä ja Attam tarkoittaa 'soittaa'. Keppitanssi on Intiassa erittäin suosittu seuratanssi, jota perinteisesti tanssitaan erilaisissa kyläjuhlissa. Tanssiin osallistuu kaiken ikäiset ja osallistujia voi olla jopa kymmenittäin. Tanssin sujuvuuden kannalta on tanssijoiden lukumäärän aina oltava parillinen. Tanssijat liikkuvat kahdessa sisäkkäisessä piirissä ja lyövät rytmiä vastapuolen tanssijan keppeihin.Tanssi kiihtyy usein tempoltaan loppua kohti. Tanssin rytmi syntyy keppien äänestä.

## Lähteet
Keith Strickland

**Julian Keith Strickland** (s. 26. lokakuuta 1953 Athens, Georgia) on yhdysvaltalainen multi-instrumentalisti ja lauluntekijä sekä yksi The B-52’s -yhtyeen perustajajäsenistä. 

Alun perin Strickland toimi yhtyeen rumpalina. Ricky Wilsonin kuoltua vuonna 1985 hän alkoi hoitaa kappaleiden kitaraosuudet. Lisäksi hän on soittanut koskettimia ja laulanut taustoja. 

Stricklandilla on ollut myös elokuvarooleja. Hän on avoimen homoseksuaalinen.

## Lähteet
Ricky Wilson

**Ricky Helton Wilson** (19. maaliskuuta 1953 – 12. lokakuuta 1985) oli yhdysvaltalaisen The B-52's -yhtyeen alkuperäinen kitaristi. 

Wilson syntyi Athensissa, Georgian osavaltiossa, ja oli yhtyetoverinsa Cindy Wilsonin veli. Hänen ennenaikaisen kuolemansa 32 vuoden iässä aiheuttivat AIDS:in mukanaan tuomat komplikaatiot. 

Wilson oli avoimesti homoseksuaalinen.

## Lähteet
Emil Lask

**Emil Lask** (25. syyskuuta 1875 Wadowice – 26. toukokuuta 1915 Turza Mała) oli saksalainen uuskantilainen filosofi, joka kuului Badenin koulukuntaan. Hän oli Heinrich Rickertin oppilas. Lask kuoli ensimmäisessä maailmansodassa melko lähellä syntymäpaikkaansa.

Lask oli yksi 1800-luvun omintakeisempia filosofeja. Hänen vaikutuksensa on ulottunut hänen oppilaansa Eugen Herrigelin lisäksi muun muassa oikeusfilosofi Gustav Radbruchiin, Georg Lukácsiin sekä nuoreen Martin Heideggeriin, joka opiskeli myös Rickertin kanssa Freiburgissa ennen kuin seurasi Edmund Husserlia.

## Teoksia

* *Fichtes Idealismus und die Geschichte* (väitös, 1902)
* *Rechtsphilosophie* (habilitaatio, 1905)
* *Die Logik der Philosophie und die Kategorienlehre* (1911)
* *Die Lehre vom Urteil* (1912)

## Lähteet
Amada

**Amada Promecam** on suuri japanilainen metallilevyntyöstökoneiden valmistaja, joka on perustettu vuonna 1946. Sen yhdysvaltalainen tytäryhtiö  on perustettu Seattlessa, Washingtonissa vuonna 1971. Yrityksellä on lukuisia toimipisteitä ympäri maailmaa. 

Levyntyöstökoneiden kaksi suurinta valmistajaa ovat Amada ja turkkilainen MVD, ja ne ovat selvästi suurempia kuin muut kilpailijansa.

## Lähteet

## Aiheesta muualla
* Amada Promecam Finland
Kummi (tanssi)

**Kummi** on suosittu kansantanssi Tamil Nadun osavaltiosta, Intiasta. Kummia tanssivat heimonaiset juhlallisuuksien aikana. Kummi on yksinkertainen kansantanssi, jossa tanssijat muodostavat piirejä taputtaen rytmejä.

## Lähteet
Dimitrij Kotschnew

**Dimitrij Kotschnew** (, s. 15. heinäkuuta 1981 Karaganda, Kazakkien SNT, Neuvostoliitto) on saksalainen jääkiekkomaalivahti, joka edustaa seuratasolla KHL-liigassa pelaavaa HK Atlantia.

Kotschnew syntyi vuonna 1981 leipurin perheeseen Kazakkien sosialistisessa neuvostotasavallassa, Karagandan kaupungissa, jossa myös aloitti seitsenvuotiaana jääkiekkoilun paikallisen Avtomobilist Karagandan riveissä. Kaksi vuotta myöhemmin perhe muutti kuitenkin Wiesbadeniin Saksaan. Saksassa hän aloitti myös varsinaisen ammattilaisuransa liittyessään vuonna 2001 Iserlohn Roostersin pääsarjajoukkueeseen, pelattuaan tosin jo sitä ennen muutaman vuoden ajan sopimuspelaajana alasarjatasolla. Iserlohnissa koetun alkumenestyksen jälkeen Kotschnew juuttui kuitenkin joukkueen maalivahtihierarkiassa kokeneen Jimmy Waiten  taakse, ja haki muutaman kauden ajan pelituntumaa erinäisistä alasarjajoukkueista, kunnes valmentajavaihdoksen myötä sai viimein mahdollisuutensa ja nousi joukkueen pelaavaksi maalivahdiksi kaudelle 2004–2005. Hyvät otteet toivat myös kutsun maajoukkuerinkiin, ja hänet valittiinkin Saksan joukkueeseen vuoden 2007 MM-kilpailuihin. Kaudeksi 2007–2008 Kotschnew siirtyi niin ikään DEL-liigassa pelaavan Nürnbergin joukkueen riveihin. Kaudet 2008–2010 hän pelasi KHL-liigan Spartak Moskovassa ja kauden 2010–2011 Lokomotiv Jaroslavlissa. Kaudeksi 2011–2012 Kotschnew siirtyi HK Atlantiin.

## Lähteet
* 
* Dimitrij Kotschnew Saksan jääkiekkoliiton sivuilla
Málaga CF

**Málaga Club de Fútbol** on vuonna 1948 perustettu espanjalainen jalkapalloseura Málagan kaupungista Andalusiasta. Seuran edustusjoukkue pelaa Espanjan toiseksi korkeimmalla sarjatasolla Segunda Divisiónissa.

## Historia

Seura perustettiin alun perin nimellä Club Atlético Malagueño vuonna 1948, kun toinen málagalaisseura Club Deportivo Málaga hankki omistukseensa paikallisen junioriseuran luodakseen reservijoukkueen oman edustusjoukkueensa käyttöön. CD Málaga hajosi talousongelmien vuoksi kesällä 1992, mutta CA Malagueño jatkoi toimintaansa. Vuonna 1994 seura vaihtoi nimensä nykyisekseen.

Kaudet 1999–2006 Málaga pelasi pääsarja Primera Divisiónissa, sijoittuen parhaimmillaan kahdeksanneksi kaudella 2000–2001. Vuonna 2002 seura oli yksi Intertoto-cupin voittajista ja pääsi mukaan kauden 2002–2003 Uefa-cupiin, jossa se ylsi puolivälieriin. Kaudeksi 2008–2009 Málaga teki paluun pääsarjaan.

Seuran pääomistaja on kesästä 2010 ollut Qatarilainen sheikki Abdullah Al Ahmed Al Thani joka osti seuran  Real Madridin entiseltä puheenjohtajalta Lorenzo Sanzilta, ja sen puheenjohtajalta, Real Madridissa sekä Málagassa pelanneelta pojalta Fernando Sanzilta 36 miljoonalla eurolla.

## Saavutukset
*Segunda División: 1988, 1999
*UEFA Intertoto Cup: 2002

## Entisiä päävalmentajia

*  Míchel (2017–2018)
*  Juande Ramos (2016)
*  Bernd Schuster (2013–2014)
*  Manuel Pellegrini (2010–2013)
*  Jesualdo Ferreira (2010)
*  Antonio Tapia (2005–2006, 2008–2009)
*  Gregorio Manzano (2004–2005)
*  Juande Ramos (2003–2004)

## Lähteet

## Aiheesta muualla

* Málaga Club de Fútbolin virallinen sivusto 
* Málaga Club de Fútbolin - suomalaisen kannattajayhdistyksen sivusto
Nataraja

**Nataraja** (Naṭarāja) on eräs nimitys, jota hindujumala Shivasta käytetään. Sanskritinkielinen sana tarkoittaa 'tanssin kuningas'. Shiva kuvataan usein Natarajan muodossa tanssimassa kosmista ikuisen tuhon ja luomisen tanssiaan vasen jalka nostettuna ilmaan. Tanssivaa Shivaa kuvaavat pronssiset pienoisveistokset ovat hyvin yleisiä Intiassa. Nataraja-patsaaseen sisältyy runsaasti hindulaista uskonnollista symboliikkaa. Tanssivan Shivan patsasta pidetään myös Intian kulttuurin symbolina.

## Symboliikka
* Shivan alemmalla oikealla kädellä on kobra, ja hänen hiuksissaan on kuunsirppi sekä pääkallo. Hän tanssii liekkikehässä Hurmion tanssia (*ananda tandava*).
* Ylempi oikea käsi pitelee pientä tiimalasin muotoista rumpua (*ḍamaru*). Käden eleellä on nimi *ḍamaru-hasta* (ḍamaru-käsi). Rumpu kuvaa luomisen ääntä.
* Ylempi vasen käsi pitelee *Agnia*, tuhon tulta. Vastakkaiset ylemmät kädet ovat toistensa vastakohtia: luominen ja tuhoaminen.
* Toinen oikean käden ele on *Abhaya mudra* (tarkoittaa pelottomuutta), suoden suojelusta sekä pahuutta että tietämättömyyttä vastaan niille, jotka seuraavat dharman tietä.
* Toinen vasen käsi osoittaa nostettua jalkaa kuvaten ylentämistä ja vapautumista.
* Kääpiö, jonka päällä Nataraja tanssii, on demoni Apasmara, kuvaten Shivan voittoa tietämättömyydestä (egosta).
* Tanssin herrana, Natarajana, Shiva muodostaa *tandavan*, tanssin jossa maailmankaikkeus luodaan, säilytetään ja tuhotaan. Shivan hiukset, jotka tavallisesti ovat nutturalla, vapautuvat tanssin aikana törmäten taivaan olevaisiin tuhoten ne täysin.
* Liekkikehä kuvaa maailmankaikkeutta. Liekkien kehä kuvaa myös kärsimysten kehää, jotka ego joutuu käymään läpi uudestisyntymisten kierrossa ennen pelastusta.
* Vyötäisillä oleva käärme on kundalini, Shakti tai jumalallinen voima, joka kulkee kaiken läpi.
* Shivan rauhallinen ilme kuvaa hänen tasapainoaan kaiken kanssa.
Lähimmäisenrakkaus

**Lähimmäisenrakkaus** on kristillisessä teologiassa toisten ihmisten huomioon ottamista ja kunnioittamista.

## Katso myös
*Rakkauden kaksoiskäsky

## Lähteet

## Aiheesta muualla
*
*Vantaan Lauri: Yli-inhimillinen tehtävä 
*Catholic Encyclopedia: Love (Theological Virtue)
Gaur

**Gaur** on intialainen kansantanssi Madhya Pradeshin osavaltiosta. Tanssia tanssitaan perinteisesti Etelä Bastarin Sing Mariasissa ja Tallaguda Mariasissa. Riikinkukon sulilla koristeltuihin päähineisiin sonnustautuneet miehet tanssivat ja rummuttavat pitkiä päähinesulkiaan villisti heiluttaen. Tanssiin yhtyvät tempon kiihtyessä runsain kaulakoruin ja metallisin levyin sonnustautuneet hennalla tatuoidut naiset.

## Lähteet

## Aiheesta muualla
*Culturalindia.net
Nova Akropola

**Nova Akropola** on Laibachin kolmas albumi. Kappale *Decree* ei ole mukana kaikilla levyn LP-painoksilla. Vuoden 2002 CD-painos sisältää videon kappaleesta *Država*. 

## Kappaleet
# 
# 
# 
# 
# 
# 
# 
# 
# 
# 

Decreen ovat tuottaneet Laibach ja D-Moniker, muut kappaleet ovat tuottaneet Jurij Toni, Ken Thomas, Rico Conning ja Laibach. 

## Levyn teko

Levy on nauhoitettu ja miksattu Metropolis studiossa, Oasis studiossa ja Guerilla studiossa 1985. 

## Lähteet
Padayani

**Padayani** on värikylläinen ja suosittu intialainen temppelitanssi Keralasta. Sitä tanssitaan Padyani (Paddeni) -temppelijuhlien aikana. Padyanitemppeleitä sijaitsee Alleppeyn, Quilonin, Pathanamthittan ja Kottayamin alueilla. Tanssissa käytettävät suurikokoiset Kolam-naamiot esittävät hindujumala Bhairavia (Kali), kuolemanjumalaa (Kalan), haltijatarta (Yakshi) ja lintua (Pakshi). Padyanissa esiintyy tanssijoiden lisäksi näyttelijöitä, laulajia, ja muusikoita.

## Lähteet
Perini Thandavam

**Perini** (tai **Perini Thandavam**) on dhol-rummun säestyksellä esitettävä intialainen miesten soturitanssi, jota tanssitaan perinteisesti Natarajaa eli  tanssivaa Shivaa esittävän patsaan edessä ennen taisteluun lähtöä, Historiallisesti periniä tanssittiin Kakatiya-dynastian aikana nykyisessä Andhra Pradeshissa, jossa tanssia yhä näkee esitettävän.

## Lähteet
Muria

**Muria**-heimon tanssit ovat primitiivisiä heimotansseja. Muriat kuuluvat Intian alkuperäisväestöön. Heimon jäsenet tanssivat kaiken tyyppisiä heimoyhteisöön kuuluvia tansseja. Tanssit aloitetaan heimon falliselle jumaluudelle, jonka sanotaan perustaneen Murioiden erikoisen Ghotul-instituution. Ghotulit ovat majoja, joissa nuoret harrastavat esiaviollisia suhteita. Astuessaan avioon Muriat tanssivat Har Endanna -häätanssin. Murioden kauneimpana tanssina pidetään Hulki tanssia, jossa pojat liikkuvat piirissä tyttöjen kulkiessa piirin halki. Huvittelutanssin nimi on Karsana. Muriat asuvat Keski-Intiassa sijaitsevalla Pohjois- Bastarin alueella.

## Lähteet
Ryyppy

**Ryyppy** voi tarkoittaa seuraavia asioita:

*Ryyppy, alkoholiannos
*”Ryyppy”, country-artisti Stigin musiikkikappale.
*Kuristusläppä, ilmavirtaa pienentävä venttiili polttomoottorissa
Valiojoukko

**Valiojoukko** voi tarkoittaa ainakin seuraavia asioita:

* eliitti
* *[[Valiojoukko (elokuva)|Valiojoukko]]* (engl. *The Right Stuff*), Philip Kaufmanin ohjaama elokuva vuodelta 1983
* *[[S.W.A.T.|S.W.A.T. – Valiojoukko]]*, yhdysvaltalainen toimintaelokuva vuodelta 2003
* *[[Valiojoukko (televisio-ohjelma)|Valiojoukko]]*, televisiovisailu
* *[[Valiojoukko (Aku Ankan taskukirja)|Valiojoukko]]*, Aku Ankan taskukirja nro 374.
Saila (tanssi)

**Saila** (toisilta nimiltään: Danda Nach tai Dandar Pate) on keski-intialainen kansantanssi. Sitä esittävät nuoret pojat sadonkorjuun päätteeksi. Saila on suosittu keppitanssi, josta on olemassa puolisen tusinaa eri variaatiota. Esimerkiksi joskus tanssijat muodostavat ympyrän seisten yhdellä jalalla ja tukeutuen edessä olijaan hyppien yhdessä ympäri. Tanssia tanssitaan Sargujassa, Chhindwarassa ja Betulissa. Sitä esiintyy esimerkiksi Chattisgarhin kylässä.

## Lähteet
Han Duck-soo

**Han Duck-soo** () (s. 18. kesäkuuta 1949, Jeonju) on eteläkorealainen poliitikko ja maan aiempi pääministeri. Han oli Korean tasavallan pääministeri maaliskuusta 2007 helmikuuhun 2008, ja uudelleen toukokuusta 2022 toukokuuhun 2025.

Han Duck-soo on talousasiantuntija ja poliittiselta kannaltaan sitoutumaton, joskin hän on lähellä Uri-puoluetta. Hän suoritti taloustieteen kandidaatintutkinnon Soulin kansallisessa yliopistossa 1971 ja tohtorintutkinnon Harvardin yliopistossa 1984. Valmistuttuaan Soulista hän työskenteli virkamiehenä ja asiantuntijana kahden vuosikymmenen ajan, kunnes 1993 alkaen toimi talouspoliittisena neuvonantajana ja pian myös apulaisministerinä. Korean kauppaministerinä Han oli 1998–2001. 

Maaliskuussa 2005 Han Duck Soo pääsi Lee Hae-chanin hallitukseen rahaministeriksi, ja oli samalla myös varapääministeri. Leen jouduttua eroamaan toimi Han 15. maaliskuuta 2006 alkaen aina 19. huhtikuuta saakka virkaatekevänä pääministerinä, kunnes Han Myeong Sook muodosti uuden hallituksen. 2006–2007 Han Duck-soo oli jälleen presidentin neuvonantajana. Tässä asemassa hän oli suuresti vaikuttamassa Etelä-Korean ja Yhdysvaltojen välisen vapaakauppasopimuksen sisältöön.

Pääministeri Han Myeong-sookin erottua maaliskuun alussa 2007 virastaan nimitti presidentti Roh Moo-hyun 9. maaliskuuta Han Duck-soon ehdokkaakseen uuden hallituksen johtoon. Parlamentin kansalliskokous hyväksyi valinnan (äänin 210 puolesta, 51 vastaan) 2. huhtikuuta, josta päivästä alkaen Han oli virallisesti pääministeri.

Han Duck-soon pääministerikausi päättyi 29. helmikuuta 2008, kun edellisen vuoden joulukuussa presidentiksi noussut Hannara Dang -puolueen Lee Myung-bak sai pääministeriehdokaansa hyväksytyksi parlamentissa. Han Duck-soota seurasi pääministerinä Han Seung-soo.

Presidentti Yoon Suk-yeol nimitti Hanin uudestaan pääministeriksi 21. toukokuuta 2022. Hänestä tuli vanhin pääministerin virkaan nimitetty henkilö.

Presidentti Yoon Suk-yeolin virkarikossyyteen johdosta Han Duck-soo asetettiin virkaatekeväksi presidentiksi 14. joulukuuta 2024. Han Duck-soo sai virkarikossyytteen kahta viikkoa myöhemmin, kun hän kieltäytyi asettamasta tuomareita kolmeen vapaaseen paikkaan perustuslakituomioistuimessa. Tuomarit olisivat tarpeen Yoon Suk-yeolin kuulemisessa. Han Duck-soo asetettiin syytteeseen 27. joulukuuta 2024. Tämän jälkeen varapääministeri ja valtiovarainministeri Choi Sang-mok asetettiin virkaatekeväksi presidentiksi.

Han Duck-soo tuomittiin tammikuussa 2026 kahdenkymmenenkolmen vuoden vankeuteen osallisuudestaan joulukuun 2024 tapahtumiin. Oikeuden mukaan hän oli muun muassa väärentänyt asiakirjoja, tuhonnut arkistoja ja vannonut väärän valan.

## Lähteet

## Aiheesta muualla
*Korean pääministerin virallinen sivu (englanninkielinen versio)
Chhindwara

**Chhindwara** on kaupunki Madhya Pradeshin osavaltiossa Keski-Intiassa. Alue on kuuluisa muun muassa kauniista maisemistaan. Kaupunki on Chhindwaran piirikunnan hallintokeskus. Chhindwaran kaupungista lähin lentokenttä sijaitsee 125 kilometrin päässä Nagpurissa. Chhindwarassa pääkielet ovat hindi ja englanti, mutta alueella puhutaan myös monia muita kieliä. Vuonna 2011 Chhindwaran alueella asui 190&nbsp;008 asukasta.

## Lähteet
Eugenia

**Eugenia** voi viitata eri asioihin:
* eugeniikka, rotuhygienia
* eugeniat (*Eugenia*), kasvisuku myrttikasvien (Myrtaceae) heimossa
* Eugenia, naisen nimi
* 45 Eugenia, asteroidi
Pekka Rautakallio -palkinto

**Pekka Rautakallio -palkinto** on jääkiekon SM-liigan vuosittain parhaalle puolustajalle myöntämä tunnustuspalkinto. Palkinnon voittaja valitaan jääkiekkotoimittajien äänestyksellä. Ensimmäisen kerran se myönnettiin kaudella 1977–1978. Vuonna 1995 sille annettiin nykyinen nimi kunnianosoituksena puolustaja Pekka Rautakalliolle.

## Palkinnon saajat

## Lähteet
Eduardo Camaño

**Eduardo Oscar Camaño** (s. 17. kesäkuuta 1946) on argentiinalainen poliitikko (PJ), vuodesta 2001 lähtien alahuoneen puhemies.

Camaño oli Argentiinan presidenttinä kaksi päivää 31. joulukuuta 2001 – 1. tammikuuta 2002, kun väliaikainen presidentti Adolfo Rodríguez Saá ja senaatin puhemies Ramón Puerta erosivat. Tämän jälkeen epäselvän tapahtumaketjun jälkeen parlamentti nimitti 2. tammikuuta 2002 Eduardo Duhalden väliaikaiseksi presidentiksi.

## Aiheesta muualla
* http://www1.hcdn.gov.ar/diputados/diputado.asp?id=ecamano
Surgujan piirikunta

**Surgujan piirikunta** on yksi Keski-Intiassa sijaitsevan Chhattisgarhin osavaltion piirikunnista. Vuoden 2011 väestönlaskennassa sen asukasluku oli 2&nbsp;359&nbsp;886 henkeä. Piirikunnan hallinnollisena keskuksena toimii Ambikapurin kaupunki. Surgujalla on hindulaisille uskonnollista merkitystä, sillä monet Ramayanan tapahtumat sijoittuvat Surgujan alueelle. Alueella asuvien pando- ja korwa-heimojen perimätieto juontaa kummankin adivasiheimon historian Mahabharataan. Pandot uskovat olevansa Pandava- ja korwat Kaurava-sukujen jälkeläisiä.

Piirikunnan väestön keskuudessa yleisin uskonto on hindulaisuus, jota tunnustaa noin 90 prosenttia asukkaista. Kristittyjä Surgujassa asuu neljä prosenttia ja muslimeita kolme prosenttia. Surguja on erittäin maatalousvaltainen piirikunta, sillä sen väestöstä vain kymmenen prosenttia asuu kaupungeissa. Lukutaitoisten osuus väestöstä on 60 prosenttia.

## Lähteet
Kalevi Numminen -palkinto

**Kalevi Numminen -palkinto** on jääkiekon SM-liigan vuosittain myöntämä tunnustuspalkinto valmentajalle, jonka katsotaan eniten vaikuttaneen joukkueensa menestykseen. Palkinnon saajan valitsevat jääkiekkotoimittajat.  Ensimmäisen kerran se myönnettiin kaudella 1977–78. Vuonna 1995 sille annettiin nykyinen nimi kunnianosoituksena valmentaja Kalevi Nummiselle.

## Palkinnon saajat

## Lähteet
Betulin piirikunta

**Betul** on Keski-Intiassa Madhya Pradeshin osavaltiossa sijaitseva piirikunta. Alueen pääkaupunki on samanniminen. Betulin piirikunnassa asuu noin 85 000 ihmistä. Betul on enimmäkseen alikehittynyttä aluetta Bhopalin alueen eteläpäädyssä. Alueella on puuvillan kasvatusta. Alue sijaitsee noin 600 metrin korkeudessa ja on metsäistä, harvaan asuttua ylänköä. 

## Aiheesta muualla
Karma-tanssi

**Karma**-tanssia tanssitaan gondien ja baigojen keskuudessa Chhattisgarhissa. Sitä esiintyy myös oraoneilla Madhya Pradeshissa. Tanssi liittyy hedelmällisyyskulttiin ja sitä tanssitaan Karma-festivaalin aikaan elokuussa. Karma-tanssi symboloi kevään vihreiden lehtien puhkeamista. Karma-tanssista on muunnelmia, joissa on erilaiset laulut ja tanssit.

## Lähteet
Aarne Honkavaara -palkinto

**Aarne Honkavaara -palkinto** on jääkiekon SM-liigan runkosarjan maalintekijätilaston voittaneelle pelaajalle myönnettävä tunnustuspalkinto.

Ensimmäisen kerran palkinto myönnettiin kaudella 1977–1978. Vuonna 1995 sille annettiin nykyinen nimi kunnianosoituksena entiselle pelaajalle ja valmentajalle Aarne Honkavaaralle. Palkinnon on voittanut ennätykselliset viisi kertaa SM-liigan kaikkien aikojen maalikuningas Arto Javanainen.

## Palkinnon saajat

## Huomiot

## Lähteet
Jan Kavan

**Jan Kavan** (s. 17. lokakuuta 1946, Lontoo) on tšekkiläinen poliitikko ja diplomaatti, joka edustaa sosiaalidemokraattista ČSSD-puoluetta. Hän on Tšekin entinen ulkoministeri ja varapääministeri, ja toimi 2002 Yhdistyneiden kansakuntien 57. yleiskokouksen puheenjohtajana.

## Varhaisvaiheet ja maanpakolaisuus

Jan Kavan syntyi englantilaisen opettajaäidin ja tšekkoslovakialaisen diplomaatti-isän poikana Lontoossa. Kommunistien kaapattua vallan kutsuttiin hänen isänsä takaisin Prahaan 1950 ja tuomittiin Rudolf Slánskýn ryhmää vastaan suunnatussa näytösoikeudenkäynnissä 25 vuodeksi vankeuteen. Kavanin isä vapautettiin ja hän kuoli 1960 vankeusaikansa seurauksiin. Nämä kokemukset vaikuttivat syvästi nuoreen Jan Kavaniin. Hänestä tuli Prahan kevään 1968 aikaan johtohahmo opiskelijaliikkeessä, ja Varsovan liiton joukkojen miehitettyä maan joutui hän sen seurauksena maanpakoon ja asettui Lontooseen. Siellä hän opiskeli politiikkaa ja kansainvälisiä suhteita. Myöhemmin Kavan perusti Britanniassa riippumattoman uutistoimiston, *Palach Press Agency*, jonka välityksellä Peruskirja 77 levisi Länsi-Eurooppaan. Tämän vuoksi kommunistihallinto vei häneltä 1979 Tšekkoslovakian kansalaisuuden.

## Samettivallankumouksen jälkeen

Jan Kavan palasi Prahaan samettivallankumouksen aikana marraskuussa 1989. Hänet valittiin Tšekkoslovakian parlamenttiin ensimmäisissä demokraattisissa vaaleissa 1990, ja hän kuului siihen vuoden 1992 lopussa tapahtuneeseen maan jakautumiseen saakka. Vuoden 1993 alusta Kavan oli Tšekin parlamentissa ja liittyi ČSSD:n ryhmään. Hänen vahva alueensa on ulkopolitiikka, joten sosiaalidemokraattien vaalivoiton jälkeen hänestä tuli ensin ulkoministeri Miloš Zemanin hallitukseen 1998 ja seuraavana vuonna myös varapääministeri.

Kavan oli tammikuusta 2002 eteenpäin lyhyen aikaa Tšekin edustaja EU:n perustuslain Eurooppa-valmistelukunnassa, mutta hän joutui luopumaan tästä jo saman vuoden kesällä johtuen epäillystä sekaantumisestaan Srba-jutun nimellä tunnettuun vakavaan korruptioskandaaliin ja sitä seuranneeseen murhasalaliittoon tšekkiläistä journalistia vastaan. Samaten hänen oli jo tätä ennen heinäkuussa 2002 erottava hallituksesta. Hän säilytti kuitenkin parlamenttipaikkansa. Yhdistyneiden kansakuntien 57. yleiskokouksen puheenjohtajana Jan Kavan oli 10. syyskuuta 2002 alkaen aina 16. syyskuuta 2003 saakka.

## Lähteet

## Aiheesta muualla
* YK:n virallinen esittely 57. yleiskokouksen puheenjohtajasta
* Tšekin ulkoministeriön esittely
Jari Kurri -palkinto

**Jari Kurri -palkinto** on jääkiekon SM-liigan vuosittain myöntämä tunnustuspalkinto pelaajalle, jonka katsotaan näkyvimpänä johtohahmona vieneen joukkuettaan kauden tärkeimpään tavoitteeseen pudotuspeleissä. Ensimmäisen kerran se myönnettiin kaudella 1993–1994. Palkinto on nimetty erityisesti NHL:n pudotuspeleissä ansioituneen hyökkääjä Jari Kurrin mukaan. Maalivahti Niklas Bäckström on ensimmäinen ja toistaiseksi ainoa palkinnon kahdesti voittanut pelaaja. Maalivahdit Pekka Tuokkola ja Sinuhe Wallinheimo ovat ensimmäiset ja toistaiseksi ainoat, joille palkinto on myönnetty jaetusti. Jussi Tarvainen oli puolestaan ainoa pelaaja, joka ei ollut Suomen mestaruuden voittaneessa joukkueessa.

Vuodesta 2007 alkaen palkinto on jaettu jäällä mestaruuden ratkaisevan finaaliottelun päätyttyä. Mallia on otettu siitä, että NHL:ssä vastaavanlainen, pudotuspelien parhaan pelaajan saama palkinto Conn Smythe Trophy jaetaan jäällä Stanley Cup -mestaruuden ratkettua.

Kaudella 2019–2020 palkintoa ei jaettu, koska pudotuspelit jäivät pelaamatta koronaviruksen vuoksi.

## Palkinnon saajat

## Lähteet
Park Chan-wook

**Park Chan-wook** (; s. 23. elokuuta 1963 Soul) on eteläkorealainen elokuvaohjaaja ja käsikirjoittaja. 

## Filmografia
### Ohjaajana
**[[Moon Is the Sun's Dream]]* (1992)
**[[Saminjo]]* (1997)... aka Trio
**[[Judgement (elokuva)|Judgement]]* (lyhytelokuva1999)
**[[Joint Security Area (elokuva)|Joint Security Area]]* (2000)
**[[Sympatiaa herra kostajalle]]* (2002)
**[[If You Were Me]]* (2003) (jakso "Never Ending Peace And Love")
**[[Oldboy]]* (2003)
**[[Three... Extremes]]* (2004) (jakso "Cut")
**[[Lady Vengeance]]* (2005)
**[[I'm a Cyborg, But That's OK]]* (2006)
**[[Thirst]]* (2009)
**[[The Handmaiden]]* (2016)

### Käsikirjoittajana
**[[Moon Is the Sun's Dream]]* (1992)
**[[Saminjo]]* (1997)...aka Trio
**[[Judgement (elokuva)|Judgement]]* (1999)
**[[Anarchists (elokuva)|Anarchists]]* (2000)
**[[Joint Security Area (elokuva)|Joint Security Area]]* (2000)
**[[The Humanist]]* (2001)
**[[Sympatiaa herra kostajalle]]* (2002)
**[[A Bizarre Love Triangle]]* (2002)
**[[If You Were Me]]* (2003)
**[[Oldboy]]* (2003) (käsikirjoitus)
**[[Three... Extremes]]* (2004) (jakso "Cut")
**[[Lady Vengeance]]* (2005)
**[[Sonyeon, Cheonguk-e gada]]* (2005) 
**[[I'm a Cyborg, But That's OK]]* (2006)
**[[Crush and Blush]]* (2008)
**[[Thirst]]* (2009)
### Tuottajana
**[[I'm a Cyborg, But That's OK]]* (2006)
**[[Crush and Blush]]* (2008)
**[[Thirst]]* (2009)

## Aiheesta muualla
*
Homofiili

**Homofiili** on homoseksuaalia tarkoittava sana, joka on johdettu kreikan sanoista *homos* (sama) ja *philos* (rakas). Seksin sijaan etymologia painottaa siis rakkautta. Homofiili oli alkujaan psykologiassa käytetty termi (vrt. ”heterofiili”). Käytännössä termin käyttö on nykyään hyvin harvinaista, paitsi historiallisissa asiayhteyksissä.

Homofiilillä viitataan yleensä 1950-luvun alussa alkaneeseen homoseksuaalien oikeuksien liikkeeseen (), joka korosti jäsentensä seksuaalisuuden sijaan yhteisöllisyyttä. Painotuksen taustalla vaikuttivat valtaväestön kielteiset asenteet homoseksuaalista seksiä kohtaan sekä yleinen homoseksuaaleihin kohdistuva syrjintä. Homofiilijärjestöt harjoittivat valistustoimintaa, organisoivat homoseksuaaleja yhteistoimintaan ja vastustivat lainsäädännöllistä ja rakenteellista syrjintää.

Homomiesten järjestö Mattachine Society perustettiin Los Angelesissa 1950. Sen vanavedessä syntyi muitakin järjestöjä, kuten vuonna 1955 perustettu Daughters of Bilitis, joka oli Yhdysvaltojen ensimmäinen merkittävä lesbojärjestö. Homofiilien liike ei juurikaan harjoittanut suoraa poliittista toimintaa, vaan pyrki muuttamaan yleisiä asenteita hyväksyvämmiksi ja suostuttelemaan päättäjiä laillistamaan homoseksuaalisuuden.

Homofiilijärjestöt julkaisivat erilaisia sanoma- ja aikakauslehtiä. Tällaisia lehtiä olivat esimerkiksi ONE, Inc.:n julkaisema *One* ja Daughters of Bilitisin *The Ladder*. Useimpien yhdistyslehtien levikki jäi pieneksi, mutta niiden rooli homoseksuaalien yhdistäjänä oli huomattava. Lehdet käsittelivät valtamedian sivuuttamia aiheta, mahdollistivat homoseksuaalien välisen keskustelun, tarjosivat lukijoilleen henkistä tukea ja uutisoivat väärinkäytöksistä ja syrjinnästä. Toimintansa pienimuotoisuudesta ja varovaisuudesta huolimatta homofiilijärjestöt auttoivat luomaan homoseksuaaleille yhteistä identiteettiä, mikä mahdollisti myöhemmän, laaja-alaisemman poliittisen toiminnan.

## Lähteet
Gondit

**Gondit** ovat Keski-Intiassa asuva alkuperäiskansa. Heitä on huomattavia määriä Madhya Pradeshin, Maharashtran, Chhattisgarhin, Andhra Pradeshin ja Orissan osavaltioissa. Gondeja on nykyisin noin neljä miljoonaa. 

Gondien kieli on sukua telugulle ja muille dravidakielille. Nykyisin noin puolet gondeista puhuu gondia. Heidän uskontonsa on panteistinen, mutta monet ovat kääntyneet hindulaisuuteen.

Gondien perinteinen ammatti on ollut maanviljely ja karjankasvatus. Gond-yhteiskunta on korkeasti arvostettu intialaisten heimojen keskuudessa, mutta kuitenkin heidän maitaan on lunastettu heiltä kiihtyvällä tahdilla 1960-luvulta lähtien.

Gondwana eli "Gondien maa" on epäselvästi määritelty alue lounaisessa Madhya Pradeshissa, itäisessä Maharashtrassa ja osissa Chhattisgarhia, Andhra Pradeshia ja Orissaa. Alueella oli lukuisia gondien kuningaskuntia 1400-luvulta 1700-luvun puoleen väliin. Alue on antanut nimensä Gondwanalle, muinaiselle suurmantereelle.
Geografia

**Geografia** (, ) voi viitata seuraaviin:

* maantiede, tieteenala
* *[[Geografia (Artemidoros)|Geografia]]* eli *Maantieteen kuvaukset* (*Ta geōgrafūmena*), Artemidoros Efesoslaisen maantiedettä käsittelevä teos
* *[[Geografia (Ptolemaios)|Geografia]]* (*Geōgrafikē hyfēgēsis*), Klaudios Ptolemaioksen maantiedettä käsittelevä teos
* *[[Geografika]]*, Strabonin maantiedettä käsittelevä teos

## Lähteet
Hymen

**Hymen** voi tarkoittaa seuraavia asioita:

* Hymen, immenkalvo
* Hymen, kreikkalaisen mytologian häiden jumala